**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje konsultantskih usluga iz oblasti socijalne zaštite i brze procene efekta Covid 19 na lokalnom nivou.**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta (pravnog lica) za pružanje konsultantskih usluga iz oblasti socijalne zaštite i brze procene efekta Covid 19 na lokalnom nivou. Imajući u vidu da je Covid 19 pandemija uzrokovala dodatno osiromašenje domaćinstava i imala jak uticaj na ekonomiju i mogućnosti prihodovanja, kroz ovaj angažman planiramo da sprovedemo brzu procenu uticaja krize na odluke lokalnog nivoa vlasti da dodatno zaštite najugroženije i procenimo da li je došlo do prilagođavanja mera socijalne politike na lokalnom nivou novonastaloj situaciji.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Cilj angažmana je sticanje opšte slike o prirodi lokalnog odgovora i razumevanje načina je lokalni nivo pružio zaštitu ugroženim domaćinstvima. Naime, iako su poznati sporadični odgovori i inicijative, kroz ovaj angažman (te detaljnije ispitivanje i izveštaj koja će činiti njen sastavni deo) cilj je da se dođe do odgovora na pitanja o karakteristikama lokalnog odgovora u oblasti socijalne zaštite. Od angažovanog konsultanta (pravnog lica) se očekuje da: definiše metodologiju za brzu procenu i predloži kriterijume za selekciju jedinica lokalnih samouprava na čijoj će teritoriji biti ispitavni relevantni akteri u oblasti socijalne zaštite, sa ciljem procene uticaja koji je Covid 19 pandemija imala; sprovede sve pripremne aktivnosti za sprovođenje istraživanja; sprovede telefonsko intervjuisanje (uz web upitnik, ukoliko je potrebno); oceni prakse koje je lokalni nivo implementirao, kao i izazove sa kojima se susretao; izradi izveštaj o primenjenim praksama u oblasti socijalne zaštite nakon izbijanja Covid 19 pandemije koji će sadržati i preporuke za unpređenje spremnosti i preporuke za integrisani pristup reagovanja u narednim kriznim situacijama u oblasti socijalne zaštite.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Definisanje metodologije za brzu procenu i izradu kriterijuma za selekciju jedinica lokalnih samouprava na čijoj će teritoriji biti ispitavni relevantni akteri u oblasti socijalne zaštite, sa ciljem procene uticaja koji je Covid 19 pandemija imala;
* Sprovođenje svih pripremnih aktivnosti za sprovođenje istraživanja, uključujući i sprovođenje pilot istraživanja ukoliko se oceni da je potrebno;
* Sprovođenje telefonskog intervjuisanja (uz opciju izrade web upitnika, ukoliko je potrebno);
* Procenu praksi koje je lokalni nivo implementirao, kao i izazove sa kojima se susretao; Izradu nacrta izveštaja o primenjenim praksama u oblasti socijalne zaštite nakon izbijanja Covid 19 pandemije koji će sadržati i preporuke za unpređenje spremnosti i preporuke za integrisani pristup reagovanja u narednim kriznim situacijama u oblasti socijalne zaštite; Izradu Finalnog izveštaja i kratak pregled ključnih nalaza za donosioce odluka; Prezentovanje nalaza.

Očekivani rezultati:

* Izrađena metodologija za brzu procenu,
* Intervjuisani lokalni akteri u oblasti socijalne zaštite,
* Nacrt Izveštaja,
* Finalni Izveštaj,
* Kratak pregled ključnih nalaza za donosioce odluka.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant (pravno lice) koji ispuni kriterijume će biti angažovan u periodu od 19. avgusta do 31. oktobra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane konsultante (ponuđače sa svojstvom pravnog lica) da podnesu svoju izjavu o zainteresovanosti za pružanje navedenih usluga.

**Zainteresovani konsultant** (ponuđač sa svojstvom pravnog lica) **treba da ispunjava sledeće uslove** (najviše 40 bodova)**:**

* Da poseduje expertizu u oblasti socijalne zaštite i socijalnog ukljčivanja;
* Da poseduje iskustvo u radu sa jedinicama lokalnih samouprava u oblasti socijalne zaštite;
* Da poseduje iskustvo u istraživanju u oblasti postavljanja istraživanja, metodološkog okvira istraživanja, iskustvo u prikupljanju i obradi podataka, metodološkim ograničenjima I sl.

**Predloženi članovi tima treba da ispunjavaju sledeće uslove:**

Predloženi ključni članovi timaimaju sledeće veštine, iskustvo i kvalifikacije (najviše 60 bodova):

1. Vođa tima (35 bodova)

* Doktorska diploma iz društvenih nauka;
* Najmanje deset godina radnog iskustva u relevantnoj oblasti (društvene nauke);
* Značajno iskustvo sa referencama o sprovođenju mapiranja lokalnih praksi u oblasti socijalne zaštite;
* Odlično razumevanje politike socijalne zaštite u Republici Srbiji, njenog institucionalnog i zakonskog okvira;
* Iskustvo u saradnji sa lokalnim partnerima (civilno društvo, javna uprava, socijalni partneri, lokalne organizacije itd.);
* Odlične veštine prikupljanja i obrade podataka;
* Odlične analitičke veštine, pisanje i izveštavanje.

2. Ključni ekspert (25 poena)

* Univerzitetska diploma uz najmanje deset godina iskustva u relevantnoj oblasti (društvene nauke);
* Dokazano iskustvo u sprovođenju o sprovođenju mapiranja lokalnih praksi u oblasti socijalne zaštite;
* Dobro razumevanje politike socijalne zaštite u Republici Srbiji, njenog institucionalnog i zakonskog okvira ;
* Odlične veštine prikupljanja i obrade podataka;
* Odlične analitičke veštine, pisanje i izveštavanje.

**Izjava o zainteresovanosti treba da sadrži sledeće informacije:** 1) informacije o konsultantu (ponuđaču sa svojstvom pravnog lica) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku.

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu [biljana.mladenovic@gov.rs](mailto:biljana.mladenovic@gov.rs) najkasnije **do 14.08.2020. godine do 16h**.

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost **za pružanje konsultantskih usluga iz oblasti socijalne zaštite i brze procene efekta Covid 19 na lokalnom nivou.**

|  |  |
| --- | --- |
| **Naziv Aplikanta (pravnog lica)** |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB** |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)